Hvordan kommer man seg rundt i Hua Hin?
Hua Hin er en relativt liten strandby som er enkel å utforske til fots eller på sykkel. Hvis du vil dra til omkringliggende steder slik som Khao Takiab, Pranburi eller Cha-Am, kan du ta en song-taew. Dette er små minibusser, der du sitter i baksetet. Dette er det billigste transportmiddelet, og du gir beskjed til føreren hvor du skal. I taket finner du også en stoppknapp, som du kan bruke hvis du vil melde fra selv hvor du vil gå av. Du betaler når du går av. Prisene varierer, men koster omtrent THB 10 (ca 2 NOK) for en tur. Du kan også ta disse til flyplassen. (Prisene i denne artikkelen er sjekket 19-04-18).